લાલ કૃષ્ણ અડવાણી પ્રથમવાર ગુજરાતમાંથી 1991ની દસમી લોકસભાની ચૂંટણી જીત્યા હતા. ગાંધીનગર બેઠક પર તેમના સૌથી નજીકના પ્રતિસ્પર્ધી કોંગ્રેસી ઉમેદવારનું નામ હતું જી.આઈ. પટેલ.....આખું નામ ગાંડાલાલ ઈશ્વરલાલ પટેલ.....આ નામનો અડવાણીના સંદર્ભે જ થોડો વિચાર-વિસ્તાર કરવો જરૂરી છે.....પક્ષમાં થતી અવગણનાથી રાજીનામું આપીને ગામને ‘ગાંડા’ કરી મૂકનાર અડવાણીની આજની અવદશા માટે નામના બાકીના બે શબ્દો જવાબદાર છે.....‘ઈશ્વર’ ઉર્ફે રામ અને ‘પટેલ’ ઉર્ફે કેશુભાઈ.....જેમને અડવાણીએ તડકે મૂક્યા અને ચોમાસામાં તાપ સહેવાનો વારો આવ્યો.....(સંશોધન લાંબુ થઈ ગયું નહીં?...એમેય આ લાંબુ જ ચાલવાનું છે.)